Ժեմերսոն

**Ժեմերսոն դե Ժեզուս Նասիմենտո** (, ), կամ պարզապես **Ժեմերսոն**, բրազիլացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի և Բրազիլիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Ատլետիկո Մինեյրո
Ժեմերսոնը Ատլետիկո Մինեյրոյի ակադեմիայի սան է։ Իր պրոֆեսիոնալ դեբյուտը նշեց 2013 թվականի հուլիսի 7-ին՝ Կրիսիումայի դեմ խաղում։ Իր առաջին գոլը խփեց 2014 թվականի մարտի 2-ին՝ Վիլա Նովայի դեմ Լիգա Մինեյրոյի խաղում։ Առաջին հանդիպումը մայրցամաքային առաջնություններում անցկացրեց հուլիսի 17-ին՝ Ռեկոպա Սուդամերիկանայի Լանուսի դեմ խաղում։ Իր առաջին գոլը Սերիա A-ում խփեց 2015 թվականի մայիսի 17-ին՝ դուբլ ձևակերպելով Ֆլումինենսեի դեմ խաղում։ Սեպտեմբերի 20-ին բրազիլացին դուբլի հեղինակ դարձավ Ֆլամենգոյի դեմ խաղում՝ օգնելով իր թիմին հաղթել 4-1 հաշվով։ Ատլետիկո Մինեյրոյի կազմում Ժեմերսոնը անցկացրեց 100 հանդիպում՝ դառնալով 8 գոլի հեղինակ և ընդգրվկելով 2015 թվականի Սերիա A-ի խորհրդանշական հավաքականում։

### Մոնակո
2016 թվականի հունվարի 31-ին Ժեմերսոնը 5 տարվա պայմանագիր կնքեց Մոնակոյի հետ։ Ակումբը նրա համար վճարեց 10 միլիոն եվրո։ Իր դեբյուտը Մոնակոյի կազմում նշեց փետրվարի 9-ին՝ Ֆրանսիայի գավաթի Սոշոյի դեմ խաղում։ Առաջին հանդիպումը Լիգա 1-ում անցկացրեց մարտի 20-ին՝ Պարի Սեն-Ժերմենի դեմ խաղում։ Չեմպիոնների Լիգայում իր դեբյուտը նշեց սեպտեմբերի 14-ին՝ Տոտենհեմի դեմ խաղում։ Իր առաջին գոլը խփեց հոկտեմբերի 21-ին՝ Մոնպելիեի դեմ խաղում։ 2016-17 մրցաշրջանում Ժեմերսոնը անցկացրեց 54 հանդիպում բոլոր մրցաշարերում՝ դառնալով 2 գոլի ու 1 գոլային փոխանցման հեղինակ և օգնելով Մոնակոյին հաղթել Ֆրանսիայի առաջնությունը։

2017 թվականի հուլիսի 29-ին Ժեմերսոնը խաղադաշտ դուրս եկավ Ֆրանսիայի սուպերգավաթի Պարի Սեն-Ժերմենի դեմ խաղում, սակայն Մոնակոն պարտվեց 2-1 հաշվով։ Օգոստոսի 4-ին նա գոլի հեղինակ դարձավ Թուլուզի դեմ խաղում՝ օգնելով իր թիմին հաղթել 3-2 հաշվով։ 2018 թվականի մարտի 31-ին Ժեմերսոնը մասնակցեց Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղին, սակայն Մոնակոն պարտվեց 3-0 հաշվով։ Ապրիլի 21-ին նա հեռացվեց խաղադաշտից Գենգանի դեմ խաղում՝ կարմիր քարտ ստանալով հանդիպման 21-րդ րոպեին։ 2017-18 մրցաշրջանում Ժեմերսոնը անցկացրեց 44 հանդիպում՝ դառնալով 2 գոլի հեղինակ։

## Միջազգային կարիերա
Առաջին անգամ Բրազիլիայի ազգային հավաքական Ժեմերսոնը հրավիրվեց 2015 թվականի նոյեմբերին՝ Պերուի դեմ խաղի համար, սակայն այդպես էլ խաղադաշտ դուրս չեկավ։ Իր դեբյուտը ազգային հավաքականում նշեց 2017 թվականի հունիսի 13-ին՝ փոխարինելով Տիագո Սիլվային Ավստրալիայի դեմ ընկերական խաղում։ Առաջին հանդիպումը հավաքականի մեկնարկային կազմում անցկացրեց նոյեմբերի 10-ին՝ Ճապոնիայի դեմ խաղում։

## Կարիերայի վիճակագրություն
### Ակումբային վիճակագրություն
*2018 թվականի օգոստոսի 24-ի դրությամբ*

### Միջազգային վիճակագրություն
*2018 թվականի օգոստոսի 24-ի դրությամբ*

## Նվաճումներ
### Ակումբային

; Ատլետիկո Մինեյրո

* Լիբերտադորեսի գավաթ․ 2013
* Ռեկոպա Սուդամերիկանա․ 2014
* Բրազիլիայի գավաթ․ 2014
* Լիգա Մինեյրո․ 2013, 2015

; Մոնակո

* Լիգա 1․ 2016–17

### Անհատական
* Սերիա A-ի խորհրդանշական հավաքական․ 2015

## Ծանոթագրություններ

## Արտաքին հղումներ
* Ժեմերսոնի պաշտոնական Ֆեյսբուքի էջը
* Ժեմերսոնի պաշտոնական Տվիտերի էջը
* Ժեմերսոնի պաշտոնական Ինստագրամի էջը
* Ժեմերսոնը transfermarkt-ում
* Ժեմերսոնը soccerbase.com-ում
* Ժեմերսոնը WhoScored.com կայքում
* Ժեմերսոնը Մոնակոյի պաշտոնական կայքում 
* Ժեմերսոնը Լիգա 1-ի պաշտոնական կայքում 
* Ժեմերսոնը ՈՒԵՖԱ-ի պաշտոնական կայքում

Կատեգորիա:Ատլետիկո Մինեյրոյի ֆուտբոլիստներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Մոնակոյի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Մեցի ֆուտբոլիստներ
Կատեգորիա:Կորինտիանսի ֆուտբոլիստներ
Կատեգորիա:Գրեմիոյի ֆուտբոլիստներ